पाएं अपने शहर की ताज़ा ख़बरें और फ्री ई-पेपरडाउनलोड करें
जिला अस्पताल में भर्ती 11 मरीजों ने बुधवार को दम तोड़ दिया। इनमें दो मरीजों की ऑक्सीजन की कमी से जान गई। जिन 11 मरीजों की मौत हुई, उनमें नौ मरीज ऐसे हैं, जिनकी जांच रिपोर्ट निगेटिव है। लेकिन फेफड़ों में संक्रमण अधिक होने से उनका ऑक्सीजन लेवल काफी कम था। चूंकि जिला अस्पताल में सीटी स्कैन मशीन नहीं है। इसलिए कई मरीजों के फेफड़ों का संक्रमण कितना प्रतिशत इसका भी पता नहीं चल रहा है। इससे नुकसान यह हो रहा है कि उन्हें सही इलाज देने में भी डॉक्टरों को मुश्किल हो रही है।
बुधवार को कोरोना पॉजिटिव मरीजों में श्योपुर निवासी शंकुतला गर्ग व वार्ड क्रमांक 23 निवासी नगमा बाई शामिल हैं। परिजन व मृतकों के अटेंडेंट के अनुसार अस्पताल में ऑक्सीजन सिलेंडर खाली होने पर उसे बदलने वाला मौके पर कोई नहीं है। मरीज के परिजन को खुद ही ऑक्सीजन सिलेंडर लेने जाना पड़ता है और जब तक ऑक्सीजन सिलेंडर मिलता तब तक काफी देर हो चुकी होती है। मरीज बेड पर ऑक्सीजन के इंतजार में ही दम तोड़ देता है। इस संबंध में कलेक्टर राकेश कुमार श्रीवास्तव के मोबाइल नंबर 9425020607 पर कॉल किए, पर उन्होंने कॉल रिसीव नही किया।
आईसीयू में भी लापरवाही ऑक्सीजन की कमी से मौत
श्योपुर निवासी शंकुतला गर्ग को दो दिन पहले जिला अस्पताल में कोविड पॉजिटिव होने के चलते भर्ती कराया गया। यहां ऑक्सीजन लेवल काफी नीचे होने से उन्हें आईसीयू में भर्ती कर दिया गया। मृतक शंकुतला गर्ग के भानजे धूर्म गर्ग ने बताया कि बुधवार को आईसीयू में ऑक्सीजन सिलेंडर खत्म हो गया। इससे एक-डेढ़ घंटे तक बदला ही नहीं गया और वह व अन्य परिजन ऑक्सीजन सिलेंडर लाने में लगे रहे, पर उन्हें मिला ही नहीं। तब तक मरीज ने दम तोड़ दिया।
उनके परिजन की मौत ऑक्सीजन की कमी से हुई है। वार्ड में कोई भी जिम्मेदार ऑक्सीजन सिलेंडर बदलने के लिए प्रशासन की ओर से तैनात नहीं है। परिजन को ही ऑक्सीजन सिलेंडर लाना पड़ता है और सिलेंडर रूम में जब तक कोई अधिकारी न हो, कर्मचारी सिलेंडर ही उपलब्ध नहीं कराते।
श्मशान में न नगर पालिका की ओर से नलकड़ी मिल रही और न ही देखने पहुंच रहा प्रशासन प्रोटोकॉल
कोविड मरीजों का अंतिम संस्कार अब तक प्रशासन अपनी निगरानी में कराता रहा है, लेकिन श्योपुर में यह नियम ही माना जा रहा। यहां परिजन खुद ही पीपीई किट पहनकर अंतिम संस्कार कर रहे हैं। नपा की ओर से अंतिम संस्कार के लिए लकड़ी भी नही मिल रही है और न ही कोविड नियमों का पालन कराया जा रहा है। हालात यह हैं कि श्मशान में मास्क व पीपीई किट के ढेर लगे हुए हैं, जिन्हें भी नष्ट नहीं कराया गया है। निगरानी के लिए यहां नपा व प्रशासनिक अमला भी मौजूद नहीं रहता।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva hin_Deva hin_Deva hin_Deva hin_Deva hin_Deva zho_Hant eng_Latn